Waeterveugels

Waeterveugels (Latien Anseriformes) bin 'n orde uut de klasse van zoô'n 150 middelgroôte veugelsoorten die bestae uut drie femieljes: 
 'Oenderkoeten (Anhimidae)
 Eksterhanze (Anseranatidae)
 Eenden, hanzen en zwaenen (Anatidae)
De eksterhanze wor in een are femielje eplekt vanwehe zen are bouw, en 't minder afankelijk zien van 't waeter.

 Evolutie 
De eêste waeterveugels ontstoenge in 't Kriet, 't oust bekende fossiel is de Vegavis. Modern genetisch onderzoek lit vermoede dan de waeterveugels in 't behun zaeme mie de 'oenderachtigen eên orde waeren; om die ree'n spreke sommehe taxonomen van de claode Galloanserae. De eêste waeterveugels leke nog 't meêst op de 'oenderkoeten.

Aolle waeterveugels bin anepast an 't leven in 't waeter. Ok deêle ze eên en dezelfde meniere van slikken. De eetheweuntes bin uut mekaore gegroeid: sommehe van ulder frete vis, aore soort'n voeje d'r eihe mie plant'n.

Neffens de bove genoemde drie femieljes bin d'r nog tweê uutgesturve femieljes: Dromornithidae, pre'istorische reuzenveugels uut Australië, en Presbyornithidae, daer-a ok de Vegavis bie'oort.